Etterhvert som mobiltelefoner ble vanligere i slutten av 1990-årene, og da særlig blant ungdom og IT-folk, syntes mange at det tok for lang tid å skrive tekstmeldinger. De små tastaturene er langsomme hvis en skal skrive lengre meldinger. Ettersom hver melding sendt på mobil bare kunne inneholde 160 tegn, ble det også både upraktisk og dyrt å sende lange tekster, ettersom man måtte betale for hver melding som ble sendt.